./data/phi0474/phi005/phi0474.phi005.perseus-lat2.xml
M. Tullius Cicero
Manlium et Q  Cornificium, duos severissimos atque integerrimos iudices, quod tribuni plebis tum erunt, iudices non habebimus; P  Sulpicius, iudex tristis et integer, magistratum ineat oportet Nonis Decembribus; M  Crepereius ex acerrima illa equestri familia et disciplina, L  Cassius ex familia cum ad ceteras res tum ad iudicandum severissima, Cn  Tremellius, homo summa religione et diligentia, tres hi homines veteres tribuni militares sunt designati; ex Kalendis Ianuariis non iudicabunt  subsortiemur etiam in M  Metelli locum, quoniam is huic ipsi quaestioni praefuturus est  ita secundum Kalendas Ianuarias et praetore et prope toto commutato consilio magnas accusatoris minas magnamque exspectationem iudici ad nostrum arbitrium libidinemque eludemus '